LIETUVOS RESPUBLIKOS SOCIALINĖS APSAUGOS IR DARBO MINISTRO

ĮSAKYMAS

DĖL LEIDIMO DIRBTI UŽSIENIEČIAMS IŠDAVIMO SĄLYGŲ IR TVARKOS APRAŠO PATVIRTINIMO

2009 m. rugpjūčio 14 d. Nr. A1-500

Vilnius

Vadovaudamasis Lietuvos Respublikos įstatymo „Dėl užsieniečių teisinės padėties“ (Žin., 2004, Nr. 73-2539) 57 straipsnio 5 dalimi ir 58 straipsnio 2 dalimi:

1. Tvirtinu Leidimo dirbti užsieniečiams išdavimo sąlygų ir tvarkos aprašą (pridedama).

2. Pripažįstu netekusiais galios:

2.1. Lietuvos Respublikos socialinės apsaugos ir darbo ministro 2006 m. balandžio 24 d. įsakymą Nr. A1-118 „Dėl Leidimo dirbti užsieniečiams išdavimo sąlygų ir tvarkos aprašo patvirtinimo“ (Žin., 2006, Nr. 46-1669);

2.2. Lietuvos Respublikos socialinės apsaugos ir darbo ministro 2007 m. sausio 23 d. įsakymą Nr. A1-16 „Dėl Lietuvos Respublikos socialinės apsaugos ir darbo ministro 2006 m. balandžio 24 d. įsakymo Nr. A1-118 „Dėl Leidimo dirbti užsieniečiams išdavimo sąlygų ir tvarkos aprašo patvirtinimo“ pakeitimo“ (Žin., 2007, Nr.11-474);

2.3. Lietuvos Respublikos socialinės apsaugos ir darbo ministro 2007 m. rugsėjo 28 d. įsakymą Nr. A1-265 „Dėl Lietuvos Respublikos socialinės apsaugos ir darbo ministro 2006 m. balandžio 24 d. įsakymo Nr. A1-118 „Dėl Leidimo dirbti užsieniečiams išdavimo sąlygų ir tvarkos aprašo patvirtinimo“ pakeitimo“ (Žin., 2007, Nr.103-4224).

3. Pavedu šio įsakymo vykdymo kontrolę viceministrei Audrai Mikalauskaitei.

Socialinės apsaugos ir darbo ministras	Donatas Jankauskas

PATVIRTINTA

Lietuvos Respublikos socialinės apsaugos ir

darbo ministro 2009 m. rugpjūčio 14 d. įsakymu Nr. A1-500

LEIDIMO DIRBTI UŽSIENIEČIAMS IŠDAVIMO SĄLYGŲ IR TVARKOS APRAŠAS

I. BENDROSIOS NUOSTATOS

1. Leidimo dirbti užsieniečiams išdavimo sąlygų ir tvarkos aprašas (toliau vadinama – šis Aprašas) reguliuoja leidimo dirbti Lietuvos Respublikoje (toliau vadinama – leidimas dirbti) užsieniečiams išdavimo, jo galiojimo laiko pratęsimo, atsisakymo išduoti arba pratęsti jo galiojimo laiką ir jo panaikinimo sąlygas ir tvarką bei sąlygas, kurioms esant iš užsieniečio nereikalaujama įsigyti leidimo dirbti.

2. Šiame Apraše vartojamos sąvokos atitinka sąvokas, apibrėžtas Lietuvos Respublikos įstatymo „Dėl užsieniečių teisinės padėties“ (Žin., 2004, Nr. 73-2539) 2 straipsnyje, Lietuvos Respublikos garantijų komandiruotiems darbuotojams įstatymo (Žin., 2005, Nr. 67-2406) 2 straipsnyje, Lietuvos Respublikos investicijų įstatymo (Žin., 1999, Nr. 66-2127) 2 straipsnyje.

3. Užsienietis, kurio nuolatinė darbo vieta yra užsienyje, yra atsiųstas laikinai dirbti į Lietuvos Respubliką arba ketina dirbti Lietuvos Respublikoje pagal darbo sutartį, privalo įsigyti leidimą dirbti, išskyrus Lietuvos Respublikos įstatymo „Dėl užsieniečių teisinės padėties“ 58 straipsnio 1 dalyje ir šio Aprašo 8 punkte nurodytas sąlygas.

4. Leidimą dirbti užsienietis privalo gauti iki atvykimo į Lietuvos Respubliką, išskyrus atvejus, kai Leidimo dirbti užsieniečiui, jam esant Lietuvos Respublikoje, išdavimo sąlygų ir tvarkos apraše, patvirtinto socialinės apsaugos ir darbo ministro ir vidaus reikalų ministro 2004 m. rugsėjo 28 d. įsakymu Nr. A1-223/1V-310 (Žin., 2004, Nr. 149-5435) nustatytomis sąlygomis ir tvarka leidimas dirbti užsieniečiui gali būti išduotas, jam esant Lietuvos Respublikoje.

5. Leidimas dirbti išduodamas, atsižvelgiant į Lietuvos darbo rinkos poreikius, pirmenybę teikiant Europos Sąjungos ir Lietuvos Respublikos piliečiams.

6. Užsienietis vienu metu gali turėti vieną leidimą dirbti.

7. Šis Aprašas netaikomas Europos Sąjungos valstybės narės piliečiams ir jų šeimų nariams bei Europos laisvosios prekybos asociacijos valstybių narių piliečiams ir jų šeimų nariams, kurie naudojasi laisvo asmenų judėjimo teise.

8. Iš užsieniečio nereikalaujama įsigyti leidimo dirbti, esant šioms sąlygoms, kai:

8.1. įregistruoja įmonę, įstaigą ar organizaciją Lietuvos Respublikoje kaip savininkas ir jo buvimas Lietuvos Respublikoje yra būtinas, siekiant įmonės, įstaigos, organizacijos tikslų bei vykdant veiklą, ir yra įmonės, įstaigos ar organizacijos, įregistruotos Lietuvos Respublikoje vadovas, jeigu pagrindinis jo atvykimo tikslas yra darbas įmonėje, įstaigoje ar organizacijoje;

8.2. užsienietis yra įmonės, įstaigos ar organizacijos, įregistruotos Lietuvos Respublikoje, bendraturtis, kurio turimo įmonės įstatinio kapitalo dalies nominalioji vertė sudaro ne mažiau kaip 50 tūkstančių litų, ir jo buvimas Lietuvos Respublikoje yra būtinas, siekiant šios įmonės, įstaigos, organizacijos tikslų ir vykdant veiklą, arba yra tokios bendrovės vadovas, jeigu pagrindinis jo atvykimo tikslas yra darbas įmonėje, įstaigoje ar organizacijoje;

8.3. atvyksta į Lietuvos Respubliką tvarkyti reikalų, susijusių su derybomis dėl sutarties sudarymo ir su tos sutarties vykdymu, personalo mokymu, komerciniu įsisteigimu, įrangos įdiegimu ne ilgesniam kaip trijų mėnesių laikotarpiui per metus;

8.4. yra užsienio juridinio asmens (išskyrus ne pelno siekiančio), kurio buveinė yra Pasaulio prekybos organizacijos (toliau vadinama – PPO) valstybėje narėje (ne Europos Sąjungos valstybėje narėje), kuri yra PPO Bendrojo susitarimo dėl prekybos paslaugomis dalyvė, darbuotojas, kuris yra perkeliamas į Lietuvos Respublikoje įregistruotą ir panašias paslaugas teikiančią šio juridinio asmens dukterinę įmonę, filialą ar atstovybę.

Atvykstantis darbuotojas turi būti dirbęs pagal darbo sutartį užsienio juridiniame asmenyje ne trumpiau kaip vienerius metus ir buvo užėmęs vadovaujančias pareigas arba buvo specialistas, turintis žinių, ypač svarbių įmonės veiklai. Jo darbo trukmė Lietuvos Respublikoje gali būti ne ilgesnė kaip 3 metai. Šis reikalavimas netaikomas darbuotojui, užimančiam vadovaujančias pareigas;

8.5. yra ne Europos Sąjungos valstybės narės pilietis, teisėtai ir nuolat dirbantis Europos Sąjungos valstybės narės įmonėje, šios įmonės atsiunčiamas laikinai dirbti į Lietuvos Respubliką ir turi Europos Sąjungos valstybės narės (išskyrus Danijos Karalystės) kompetentingos įstaigos išduotą E 101 formos pažymą „Dėl taikytinų teisės aktų“, E 102 formos pažymą „Dėl komandiruotės laiko ar savarankiškai dirbančio asmens veiklos pratęsimo“ arba Danijos Karalystės, Europos laisvosios prekybos asociacijos valstybės kompetentingos įstaigos išduotą pažymą, patvirtinančią, kad užsienietis yra apdraustas socialiniu draudimu;

8.6. atvyksta vykdyti bendras su užsienio valstybėmis vyriausybines programas;

8.7. yra profesionalusis sportininkas ar treneris, sudaręs sportinės veiklos sutartį (Lietuvos Respublikos kūno kultūros ir sporto įstatymo (Žin., 1996, Nr. 9-215; 2008, Nr. 47-1752) 2 straipsnio 17 dalis, 35 straipsnio 1–4 dalys);

8.8. atvyksta į Lietuvos Respubliką mokslo ir studijų institucijose arba mokslinių tyrimų įstaigose vykdyti mokslinių tyrimų arba dirbti pedagoginį darbą;

8.9. yra su Lietuvos valstybės vėliava tarptautiniais maršrutais plaukiojančio laivo įgulos narys;

8.10. yra tradicinės Lietuvos religinės bendrijos (bendruomenės) ar valstybės pripažintos religinės bendrijos narys, turintis atitinkamos religinės bendrijos (bendruomenės) vadovybės išduotą tarpininkavimo dokumentą, Lietuvos Respublikoje juridinio asmens statusą turinčios kitos religinės bendruomenės ar bendrijos dvasininkas, turintis atitinkamos religinės bendruomenės ar bendrijos vadovybės išduotą tarpininkavimo dokumentą, buvimo ir religinės veiklos Lietuvos Respublikoje laikotarpiu išlaikomas iš religinės bendruomenės lėšų (Lietuvos Respublikos religinių bendruomenių ir bendrijų įstatymo (Žin., 1995, Nr. 89-1985) 17 straipsnis);

8.11. yra Europos Sąjungos valstybės narės ilgalaikis gyventojas, kuris Lietuvos Respublikoje su leidimu dirbti ir leidimu laikinai gyventi Lietuvos Respublikoje dirbo ir gyveno 1 metus ir kuris nori dirbti pagal darbo sutartį;

8.12. yra kitos valstybės labdaros organizacijos atstovas, atvykstantis teikti labdarą Lietuvos Respublikoje;

8.13. yra Europos Sąjungos ar jos valstybių narių remiamų savanorių programų dalyvis.

9. Už leidimo dirbti išdavimą, šio leidimo galiojimo laiko pratęsimą ir dublikato išdavimą imama Lietuvos Respublikos Vyriausybės nustatyta valstybės rinkliava.

II. LEIDIMO DIRBTI IŠDAVIMAS

10. Leidimą dirbti užsieniečiui išduoda Lietuvos darbo birža prie Socialinės apsaugos ir darbo ministerijos (toliau vadinama – Lietuvos darbo birža).

11. Darbdavys, nesant Lietuvos Respublikoje specialisto, atitinkančio darbdavio keliamus kvalifikacinius reikalavimus ir norintis įdarbinti užsienietį, turi pateikti teritorinei darbo biržai nustatytos formos prašymą (1 priedas). Prie prašymo pridedama:

11.1. užsienio valstybės piliečio paso ar jį atitinkančio dokumento, skirto vykti į užsienio valstybę bei pripažinto Lietuvos Respublikoje, kopija;

11.2. užsieniečio diplomo ar kito dokumento, patvirtinančio asmens kvalifikaciją, kopija;

11.3. kompetentingos institucijos sprendimo dėl asmens profesinės kvalifikacijos pripažinimo, jeigu profesija reglamentuojama Lietuvos Respublikoje, kopija. Informacija apie profesinių kvalifikacijų pripažinimą teikiama Socialinės apsaugos ir darbo ministerijoje;

11.4. Studijų kokybės vertinimo centro išduota pažyma dėl kvalifikacijos įvertinimo, kaip nustatyta Lietuvos Respublikos Vyriausybės 2005 m. sausio 21 d. nutarime Nr. 60 „Dėl Užsienyje įgytų kvalifikacijų, suteikiančių teisę į aukštąjį mokslą, bei aukštojo mokslo kvalifikacijų vertinimo ir akademinio pripažinimo nuostatų patvirtinimo“ (Žin., 2005, Nr. 12- 369), jei profesija nereglamentuojama Lietuvos Respublikoje, bet yra reikalaujama turėti aukštąjį išsilavinimą;

11.5. užsieniečio 2 metų darbo patirtį (stažą) pagal turimą profesinę kvalifikaciją per 3 praėjusius metus patvirtinančio dokumento kopija. Šis reikalavimas netaikomas, jeigu kreipiamasi Leidimo dirbti užsieniečiui, jam esant Lietuvos Respublikoje, išdavimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro ir Lietuvos Respublikos vidaus reikalų ministro 2004 m. rugsėjo 28 d. įsakymo Nr. A1-223/1V-310, 2.3 punkte nustatytu atveju ir Lietuvos Respublikoje rezidentūroje studijuojantiems užsieniečiams;

11.6. užsieniečio kvalifikacijos tobulinimą pagal turimą profesinę kvalifikaciją patvirtinančių dokumentų kopijos (jeigu tobulino kvalifikaciją);

11.7. pažyma, išduota Lietuvos Respublikos aukštosios mokyklos ir patvirtinanti užsieniečio antruosius ar paskesnius studijų metus Lietuvos Respublikoje (pateikiama vietoj šio Aprašo 11.2, 11.3, 11.4, 11.5 punktuose nurodytų dokumentų, kai kreipiasi užsienietis, norintis dirbti studijų laikotarpiu);

11.8. darbdavio pasirašyta pažyma, kurioje nurodoma informacija apie:

11.8.1. būtinumą įdarbinti užsienietį;

11.8.2. darbuotojų atleidimus per 6 mėnesius iki kreipimosi dėl leidimo dirbti išdavimo (atleidimo iš darbo priežastis, atleistų darbuotojų kvalifikaciją ir darbo funkcijas);

11.8.3. darbdavys neturi galiojančios administracinės nuobaudos pagal Lietuvos Respublikos administracinių teisės pažeidimų kodekso (Žin., 1985, Nr.1-1) 2063 straipsnį;

11.9. išduoto leidimo dirbti kopija ir darbdavio pažyma apie užsieniečio darbą toje darbovietėje, nurodant darbuotojo darbo funkciją, darbo užmokesčio dydį, apskaičiuotų ir sumokėtų mokesčių bei valstybinio socialinio draudimo įmokų dydį už visą užsieniečio dirbtą laikotarpį, jeigu kreipiamasi Leidimo dirbti užsieniečiui, jam esant Lietuvos Respublikoje, išdavimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro ir Lietuvos Respublikos vidaus reikalų ministro 2004 m. rugsėjo 28 d. įsakymo Nr. A1-223/1V-310 2.4 punkte nustatytu atveju.

12. Teritorinė darbo birža ne vėliau kaip per 21 kalendorinę dieną, o dėl aukštos profesinės kvalifikacijos darbuotojo (kaip nurodyta Tarptautinio standartinio profesijų klasifikatoriaus (ISCO-88) 1 pagrindinės grupės 12–13 pogrupyje bei 2 pagrindinėje grupėje arba, kurio numatomas mėnesinis darbo užmokestis ne mažesnis kaip 3 paskutiniai paskelbti šalies ūkio vidutiniai mėnesiniai darbo užmokesčiai) ir trūkstamos profesijos darbuotojo – ne vėliau kaip per 14 kalendorinių dienų nuo šio Aprašo 11 punkte nurodytų dokumentų gavimo dienos pateikia Lietuvos darbo biržai išvadą dėl leidimo dirbti užsieniečiui išdavimo. Darbdavio prašymas išduoti leidimą dirbti užsieniečiui turi būti išnagrinėtas ne vėliau kaip per 20 kalendorinių dienų, o dėl aukštos kvalifikacijos darbuotojo ir trūkstamos profesijos darbuotojo įdarbinimo – ne vėliau kaip per 10 kalendorinių dienų nuo jo gavimo Lietuvos darbo biržoje.

13. Lietuvos Respublikoje įregistruota įmonė, įstaiga, organizacija ar Lietuvos Respublikoje įregistruotas užsienio juridinio asmens filialas ar atstovybė (toliau vadinama – įmonė), priimanti atsiųstą laikinai dirbti į Lietuvos Respubliką užsienietį, kurio nuolatinė darbo vieta yra užsienyje, turi pateikti teritorinei darbo biržai nustatytos formos prašymą (2 priedas). Prie prašymo pridedama:

13.1. sutartis dėl paslaugų teikimo ar darbų atlikimo, sudaryta tarp įmonės ir užsienio valstybės įmonės, siunčiančios darbuotoją;

13.2. užsienio valstybės juridinio asmens registracijos pažymėjimo ar išrašo iš užsienio valstybės registro kopija;

13.3. vykdomo projekto detalus aprašymas su paaiškinimu, kodėl šiam projektui vykdyti yra pasirinktos užsienio įmonės paslaugos ir kokiu tikslu planuojama priimti atsiunčiamą užsienietį;

13.4. užsienio valstybės piliečio paso ar jį atitinkančio dokumento, skirto vykti į užsienio valstybę bei pripažinto Lietuvos Respublikoje, kopija;

13.5. užsieniečio darbo sutarties siunčiančioje įmonėje kopija;

13.6. užsienio valstybės kompetentingos institucijos ar įmonės pažyma, patvirtinanti, kad užsienietis yra apdraustas socialiniu draudimu siunčiančioje įmonėje;

13.7. užsieniečio diplomo ar kito dokumento, patvirtinančio asmens kvalifikaciją, kopija.

14. Teritorinė darbo birža ne vėliau kaip per 10 kalendorinių dienų nuo šio Aprašo 13 punkte nurodytų dokumentų gavimo dienos pateikia Lietuvos darbo biržai išvadą dėl leidimo dirbti atsiųstam laikinai dirbti į Lietuvos Respubliką užsieniečiui išdavimo. Įmonės prašymas išduoti leidimą dirbti atsiųstam laikinai dirbti į Lietuvos Respubliką užsieniečiui turi būti išnagrinėtas ne vėliau kaip per 10 kalendorinių dienų nuo jo gavimo Lietuvos darbo biržoje.

15. Užsienietis, kuris nori įsidarbinti kaip stažuotojas ar praktikantas, turi atitikti šias sąlygas:

15.1. būti ne jaunesnis kaip 18 ir ne vyresnis kaip 30 metų;

15.2. turėti aukštąjį išsilavinimą arba studijuoti aukštojoje mokykloje;

15.3. siekti pagilinti lietuvių kalbos žinias arba savo profesinę kompetenciją, arba įgyti papildomą kompetenciją.

16. Darbdavys, norintis įdarbinti užsienietį, kaip stažuotoją ar praktikantą, turi pateikti teritorinei darbo biržai nustatytos formos prašymą (3 priedas). Prie prašymo pridedama:

16.1. užsienio valstybės piliečio paso ar jį atitinkančio dokumento, skirto vykti į užsienio valstybę bei pripažinto Lietuvos Respublikoje, kopija;

16.2. užsieniečio diplomo ar kito dokumento, patvirtinančio asmens kvalifikaciją, kopija;

16.3. kompetentingos institucijos sprendimo dėl asmens profesinės kvalifikacijos pripažinimo, jeigu profesija reglamentuojama Lietuvos Respublikoje, kopija. Informacija apie profesinių kvalifikacijų pripažinimą teikiama Socialinės apsaugos ir darbo ministerijoje;

16.4. Studijų kokybės vertinimo centro išduota pažyma dėl kvalifikacijos įvertinimo, kaip nustatyta Lietuvos Respublikos Vyriausybės 2005 m. sausio 21 d. nutarime Nr. 60, jei profesija nereglamentuojama Lietuvos Respublikoje, bet yra reikalaujama turėti aukštąjį išsilavinimą;

16.5. pažyma, išduota užsienio šalies aukštosios mokyklos ir patvirtinanti užsieniečio studijas aukštojoje mokykloje (pateikiama vietoj šio Aprašo 16.2, 16.3, 16.4 punktuose nurodytų dokumentų, jei užsienietis dar studijuoja aukštojoje mokykloje);

16.6. darbdavio pažyma, kurioje pateikiamas trumpas įvertinimas apie užsieniečio lietuvių kalbos mokėjimą tiek, kiek būtina, siekiant dirbti;

16.7. asociacijos AIESEC Lietuva ar Lietuvos medicinos studentų asociacijos (LiMSA) prezidentų pasirašyta tarpininkavimo pažyma apie užsieniečio įdarbinimo pagrįstumą;

16.8. kopija bendradarbiavimo sutarties, darbdavio sudarytos su asociacija AIESEC Lietuva ar LiMSA.

17. Teritorinė darbo birža ne vėliau kaip per 15 kalendorinių dienų nuo šio Aprašo 16 punkte nurodytų dokumentų gavimo dienos pateikia Lietuvos darbo biržai išvadą dėl leidimo dirbti užsieniečiui išdavimo. Darbdavio prašymas išduoti leidimą dirbti užsieniečiui stažuotojui ar praktikantui turi būti išnagrinėtas ne vėliau kaip per 10 kalendorinių dienų nuo jo gavimo Lietuvos darbo biržoje.

18. Užsienio valstybių dokumentai turi būti nustatyta tvarka legalizuoti ar patvirtinti pažyma (Apostille), jeigu kiti teisė aktai nenustato kitaip. Dokumentų, sudarytų ne lietuvių kalba, vertimas į lietuvių kalbą turi būti patvirtintas jį atlikusio vertėjo parašu.

19. Priėmusi šio Aprašo 11, 13 ir 16 punktuose nurodytus dokumentus ir prieš išduodama pažymą apie dokumentų gavimą, teritorinė darbo birža patikrina, ar darbdavys (įmonė) atitinka šiuos reikalavimus:

19.1. yra įregistruotas Lietuvos Respublikoje;

19.2. nėra bankrutavęs, jam iškelta bankroto byla, ar nevykdo reorganizacijos;

19.3. neturi mokestinės nepriemokos valstybės ir (arba) savivaldybių biudžetams ir fondams, į kuriuos mokamus mokesčius administruoja Valstybinė mokesčių inspekcija prie Finansų ministerijos, nėra skolingas Valstybinio socialinio draudimo fondo biudžetui;

19.4. neturi galiojančios administracinės nuobaudos pagal Lietuvos Respublikos administracinių teisės pažeidimų kodekso 413, 414 straipsnius;

19.5. yra su Lietuvos valstybės vėliava Lietuvos Respublikos vidaus vandenyse ar teritorinėje jūroje plaukiojanti vidaus vandenų transporto priemonė, įregistruota Lietuvos Respublikos valstybiniame vidaus vandenų laivų registre, arba laivas, įregistruotas Lietuvos Respublikos jūrų laivų registre (jei darbdavys yra laivybos, žvejybos įmonė).

20. Darbdavio prašymas išduoti leidimą dirbti užsieniečiui nenagrinėjamas, jeigu jis prieš mėnesį iki prašymo pateikimo teritorinei darbo biržai teisės aktų nustatyta tvarka nebuvo įregistravęs laisvos darbo vietos arba užsienietis jau turi galiojantį leidimą dirbti kitoje įmonėje. Reikalavimas registruoti laisvą darbo vietą netaikomas įmonei, priimančiai atsiųstą laikinai dirbti į Lietuvos Respubliką užsienietį, ir darbdaviui, kuris nori įdarbinti užsienietį, kaip stažuotoją ar praktikantą.

21. Lietuvos darbo birža, remdamasi teritorinės darbo biržos išvada ir atsižvelgdama į Lietuvos Respublikos tarptautinius įsipareigojimus ir Lietuvos darbo rinkos poreikius, priima sprendimą dėl leidimo dirbti ir išduoda leidimą.

22. Leidime dirbti (4 priedas) nurodoma užsieniečio vardas pavardė, pilietybė, gimimo data, profesinė kvalifikacija, leidimo dirbti galiojimo laikas, darbo vieta (darbdavio pavadinimas, kodas, struktūrinio padalinio pavadinimas, adresas, telefono Nr., fakso Nr., el. paštas) ir darbo funkcija (profesija, specialybė, pareigų pavadinimas).

III. LEIDIMO DIRBTI GALIOJIMO LAIKAS

23. Užsieniečiui leidimas dirbti išduodamas iki 2 metų. Leidimo dirbti galiojimo laikas nustatomas įvertinus darbo rinkos poreikius. Maksimaliam 2 metų galiojimo laikui leidimas dirbti gali būti išduotas aukštos kvalifikacijos ar (ir) trūkstamos profesijos darbuotojui.

24. Pasibaigus leidimo dirbti galiojimo laikui, užsienietis privalo išvykti iš Lietuvos Respublikos.

25. Užsienietis gali įsidarbinti pagal darbo sutartį ir gauti naują leidimą dirbti praėjus ne mažiau kaip 1 mėnesiui nuo išduoto leidimo dirbti galiojimo laiko pabaigos. Šis terminas netaikomas aukštos kvalifikacijos darbuotojams.

26. Užsieniečiui, atsiųstam laikinai dirbti į Lietuvos Respubliką, leidimas dirbti išduodamas laikotarpiui, kuris numatytas sutartyje dėl paslaugų teikimo ar darbų atlikimo, sudarytoje tarp įmonės ir užsienio valstybės įmonės, siunčiančios darbuotoją, tačiau ne daugiau kaip 1 metams. Tuo laikotarpiu darbuotojas turi turėti galiojančią darbo sutartį siunčiančioje įmonėje. Esant gamybiniam būtinumui, leidimo dirbti galiojimo laikas gali būti pratęstas, tačiau ne daugiau kaip 1 metams. Pasibaigus šio leidimo dirbti galiojimo laikui, užsienietis privalo išvykti iš Lietuvos Respublikos. Toks užsienietis į Lietuvos Respubliką vėl gali būti atsiųstas laikinai dirbti praėjus ne mažiau kaip 3 mėnesiams nuo išduoto leidimo dirbti galiojimo laiko pabaigos.

27. Užsieniečiui, kuris atvyksta dirbti sezoninių darbų, leidimas dirbti išduodamas iki 6 mėnesių per vienerius metus, skaičiuojant nuo pirmosios atvykimo į Lietuvos Respubliką dienos.

28. Užsieniečiui, kuris atvyksta dirbti kaip stažuotojas ar praktikantas, leidimas dirbti išduodamas vieneriems metams.

29. Lietuvos Respublikos įstatymo „Dėl užsieniečių teisinės padėties“ 40 straipsnio 1 dalies 12 punkte ir nuo antrųjų studijų metų 46 straipsnio 1 dalies 1 punkte nustatytais atvejais užsieniečiui leidimas dirbti gali būti išduodamas, kai jis turi leidimą laikinai gyventi Lietuvos Respublikoje.

30. Šio Aprašo 25 punkte numatytas terminas, kada užsienietis gali gauti naują leidimą dirbti, taikomas kai leidimas dirbti buvo panaikintas, išskyrus Lietuvos Respublikos įstatymo „Dėl užsieniečių teisinės padėties“ 63 straipsnio 1 dalyje nustatytu pagrindu.

31. Darbdavys ar užsienietis, praradęs leidimą dirbti, dėl leidimo dirbti dublikato išdavimo turi kreiptis į Lietuvos darbo biržą ir pateikti motyvuotą prašymą. Leidimo dirbti dublikatas išduodamas per 5 kalendorines dienas.

IV. LEIDIMO DIRBTI GALIOJIMO LAIKO PRATĘSIMAS

32. Leidimo dirbti galiojimo laikas gali būti pratęsiamas, esant gamybiniam būtinumui ir tik tuo atveju, jeigu leidimas dirbti buvo išduotas trumpesniam nei 2 metų laikotarpiui.

33. Leidimo dirbti, išduoto šio Aprašo 28 punkte nurodytomis sąlygomis, galiojimo laikas gali būti pratęsiamas išimtiniais atvejais, kai stažuotės ar praktikos laikotarpis yra ilgesnis negu vieneri metai ir tai būtina atitinkamos srities kvalifikacijai įgyti.

34. Pratęsiant leidimo dirbti galiojimo laiką, šis laikas visais atvejais neturi būti ilgesnis nei šio Aprašo 23 punkte nustatytas 2 metų terminas.

35. Norint pratęsti leidimo dirbti galiojimo laiką, ne vėliau kaip prieš 2 mėnesius iki jo galiojimo laiko pabaigos šio Aprašo 11, 13 ir 16 punktuose nurodyti pareiškėjai turi pateikti teritorinei darbo biržai nustatytos formos prašymą (5 priedas). Prie prašymo pridedama:

35.1. išduotas leidimas dirbti;

35.2. užsienio valstybės piliečio paso ar jį atitinkančio dokumento, skirto vykti į užsienio valstybę bei pripažinto Lietuvos Respublikoje, kopija;

35.3. darbdavio pasirašyta pažyma (pateikia šio Aprašo 11 punkte nurodytas pareiškėjas), kurioje nurodoma informacija apie:

35.3.1. gamybinį būtinumą pratęsti leidimą dirbti užsieniečiui;

35.3.2. užsieniečio darbą toje darbovietėje, nurodant darbuotojo darbo funkciją, kiek laiko jis dirbo, darbo užmokesčio dydį, apskaičiuotų ir sumokėtų mokesčių bei valstybinio socialinio draudimo įmokų dydį;

35.3.3. darbuotojų atleidimus per 6 mėnesius iki kreipimosi dėl leidimo dirbti galiojimo laiko pratęsimo (atleidimo iš darbo priežastis, atleistų darbuotojų kvalifikacija ir darbo funkcijos);

35.4. užsienio valstybės kompetentingos institucijos pažyma, patvirtinanti, kad užsienietis yra apdraustas socialiniu draudimu siunčiančioje įmonėje (pateikia šio Aprašo 13 punkte nurodytas pareiškėjas);

35.5. sutartis dėl paslaugų teikimo ar darbų atlikimo, sudaryta tarp įmonės ir užsienio valstybės įmonės, siunčiančios darbuotoją (pateikia šio Aprašo 13 punkte nurodytas pareiškėjas).

36. Teritorinė darbo birža ne vėliau kaip per 7 kalendorines dienas pateikia Lietuvos darbo biržai išvadą dėl leidimo dirbti galiojimo laiko pratęsimo. Pateiktas prašymas pratęsti leidimo dirbti galiojimo laiką turi būti išnagrinėtas ne vėliau kaip per 10 kalendorinių dienų nuo jo gavimo Lietuvos darbo biržoje.

37. Lietuvos darbo birža, remdamasi teritorinės darbo biržos išvada, priima sprendimą dėl leidimo dirbti galiojimo laiko pratęsimo. Apie leidimo dirbti galiojimo laiko pratęsimą pažymima leidime dirbti.

V. ATSISAKYMAS IŠDUOTI LEIDIMĄ DIRBTI ARBA PRATĘSTI JO GALIOJIMO LAIKĄ, LEIDIMO DIRBTI PANAIKINIMAS

38. Lietuvos darbo birža užsieniečiui leidimo dirbti neišduoda, o išduoto leidimo dirbti galiojimo laiko nepratęsia, jeigu:

38.1. užsieniečio įdarbinimas Lietuvos Respublikoje neatitinka Lietuvos Respublikos tarptautinių įsipareigojimų;

38.2 užsieniečio įdarbinimas neatitinka Lietuvos darbo rinkos poreikių, kai teritorinė darbo birža pasiūlo darbdaviui tinkamą profesinę kvalifikaciją turintį ieškantį darbo asmenį, kuriam nereikia leidimo dirbti, o darbdavys nepagrįstai atsisako jį priimti į paskelbtą laisvą darbo vietą;

38.3. nėra sąlygų, nurodytų šio Aprašo 32 ir 33 punktuose;

38.4. pateikti ne visi šio Aprašo 11, 13, 16 ar 35 punktuose nurodyti dokumentai;

38.5. pateikti netikslūs, neišsamūs ar klaidingi duomenys;

38.6. užsieniečio kvalifikacija neatitinka kvalifikacijos reikalavimų ir būsimo darbo pobūdžio;

38.7. paaiškėja, kad darbdavys nevykdo ūkinės veiklos arba neatitinka šio Aprašo 19 punkte nustatytų reikalavimų, turi galiojančią administracinę nuobaudą pagal Lietuvos Respublikos administracinių teisės pažeidimų kodekso 2063 straipsnį;

38.8. darbdavys per 6 mėnesius iki kreipimosi dėl leidimo dirbti išdavimo atleido iš darbo pagal Lietuvos Respublikos darbo kodekso (Žin., 2002, Nr. 64-2569) 129 straipsnį tos pačios kvalifikacijos, kaip ir norimo įdarbinti užsieniečio, du ir daugiau darbuotojus;

38.9. išduotas leidimas dirbti buvo panaikintas Lietuvos Respublikos įstatymo „Dėl užsieniečių teisinės padėties“ 63 straipsnio 1 dalyje nustatytu pagrindu ir jeigu praėjo nemažiau nei pusės metų terminas.

39. Lietuvos darbo birža panaikina užsieniečiui išduotą leidimą dirbti Lietuvos Respublikos įstatymo „Dėl užsieniečių teisinės padėties“ 63 straipsnyje nustatytais pagrindais. Lietuvos darbo birža sprendimą dėl leidimą dirbti panaikinimo priima per 7 kalendorines dienas nuo nustatytų pagrindų atsiradimo ar paaiškėjimo dienos.

40. Lietuvos darbo birža, atsisakiusi išduoti leidimą dirbti, pratęsti jo galiojimo laiką, panaikinusi užsieniečiui išduotą leidimą dirbti, privalo apie tai per 3 kalendorines dienas nuo sprendimo priėmimo raštu pranešti darbdaviui ir Migracijos departamentui prie Vidaus reikalų ministerijos.

VI. BAIGIAMOSIOS NUOSTATOS

41. Lietuvos darbo biržos sprendimas dėl leidimo dirbti išdavimo, šio leidimo galiojimo laiko pratęsimo, atsisakymo išduoti ir jį panaikinti, dublikato išdavimo įforminamas Lietuvos darbo biržos direktoriaus įsakymu.

42. Lietuvos darbo birža apie priimtą sprendimą ir jo motyvus privalo raštu informuoti darbdavį (įmonę).

43. Leidimą dirbti darbdavys (įmonė) atsiima teritorinėje darbo biržoje.

44. Užsienietis negali dirbti kitoje darbo vietoje, negu nurodyta leidime dirbti, atlikti kitos darbo funkcijos (tam tikros profesijos, kvalifikacijos, specialybės, darbo arba eiti tam tikrų pareigų), išskyrus tą, kuriai išduotas leidimas dirbti.

45. Darbo sutartis su užsieniečiu sudaroma raštu Lietuvos Respublikos įstatymų nustatyta tvarka, lietuvių ir kita užsieniečiui suprantama kalba.

46. Darbo sutartyje nurodytas užsieniečio darbo laikotarpis turi sutapti su išduoto leidimo dirbti galiojimo laiku.

47. Darbdavys teisės aktų nustatyta tvarka turi pateikti Valstybinio socialinio draudimo fondo valdybos teritoriniam skyriui pranešimą apie apdraustojo valstybinio socialinio draudimo pradžią ne vėliau kaip prieš 1 dieną iki numatytos darbo laiko pradžios.

48. Darbdavys per 2 mėnesius nuo leidimo dirbti užsieniečiui išdavimo dienos privalo pateikti darbo sutarties kopiją teritorinei darbo biržai, kuri, patikrinusi, ar sutartis atitinka šio Aprašo 44, 45, 46 ir 52 punktuose nurodytus reikalavimus, ją registruoja Lietuvos darbo biržos direktoriaus nustatytos formos žurnale ir deda antspaudą „Gauta“. Apie įregistruotą darbo sutarties kopiją teritorinė darbo birža, kurios kompetencijoje yra darbdavys, informuoja Lietuvos darbo biržą ir Lietuvos Respublikos valstybinės darbo inspekcijos teritorinį skyrių.

49. Darbdavys privalo per 3 kalendorines dienas raštu pranešti Lietuvos darbo biržai apie darbo sutarties nutraukimą ir pateikti leidimą dirbti.

50. Įmonė teisės aktų nustatyta tvarka turi pateikti Valstybinės darbo inspekcijos teritoriniam skyriui pranešimą apie į Lietuvos Respubliką komandiruojamą dirbti darbuotoją ne vėliau kaip prieš 1 dieną iki numatytos darbo laiko pradžios.

51. Nutrūkus darbo santykiams su užsienyje esančiu darbdaviu, kuris buvo atsiuntęs užsienietį laikinai dirbti į Lietuvos Respubliką ar atlikus darbus (paslaugas) anksčiau iki sutartyje dėl paslaugų teikimo ar darbų atlikimo numatyto termino, įmonė privalo per 3 kalendorines dienas raštu pranešti Lietuvos darbo biržai ir pateikti leidimą dirbti.

52. Užsieniečio darbo užmokestis negali būti mažesnis už tokį patį darbą dirbančio Lietuvos Respublikos gyventojo. Lietuvos darbo birža, teritorinė darbo birža, taikydama šias nuostatas, atsižvelgia į Statistikos departamento prie Lietuvos Respublikos Vyriausybės kas ketvirtį skelbiamą vidutinį mėnesinį bruto darbo užmokestį pagal ekonomikos sektorius ir ekonominės veiklos rūšis.

53. Šio Aprašo laikymąsi pagal kompetenciją kontroliuoja Lietuvos darbo birža, Valstybinė darbo inspekcija, Valstybinė vidaus vandenų laivybos inspekcija, taip pat kitos valstybės institucijos ir įstaigos, įgaliotos vykdyti nelegalaus darbo kontrolę.

54. Ginčai dėl leidimo dirbti užsieniečiui išdavimo sprendžiami Lietuvos Respublikos įstatymų nustatyta tvarka.

_________________

Leidimo dirbti užsieniečiams išdavimo sąlygų ir tvarkos aprašo

1 priedas

(Prašymo išduoti leidimą dirbti Lietuvos Respublikoje užsieniečiui forma)

_

(darbdavio pavadinimas, kodas, adresas, telefono Nr., fakso Nr., el. paštas)

________________________________ darbo biržai

(teritorinės darbo biržos pavadinimas)

PRAŠYMAS

IŠDUOTI LEIDIMĄ DIRBTI LIETUVOS RESPUBLIKOJE UŽSIENIEČIUI

____________ Nr. __________

(data)

Prašau išduoti leidimą dirbti užsieniečiui Vardas ir pavardė Buvęs vardas ir pavardė	Fotografija 3 x 4

Gimimo data _________________ Pilietybė __________________ Lytis

_______________________ Nr. __________________ galioja iki

(asmens dokumentas)

Profesinė kvalifikacija

Kvalifikacijos tobulinimas pagal turimą profesinę kvalifikaciją

Darbo veikla per pastaruosius 3 metus

Numatoma darbo vieta

(įmonės, įstaigos, organizacijos, jos filialo ar atstovybės,

_

struktūrinio padalinio pavadinimas, kodas, adresas, telefono Nr., fakso Nr., el. paštas)

Numatoma darbo funkcija

Numatomas darbo užmokesčio dydis (Lt) _____________

Prašomo leidimo dirbti galiojimo laikas _______ metai, nuo ___________ iki

Žinau, kad prireikus turėsiu padengti užsieniečio grįžimo į valstybę, į kurią jis turi teisę vykti, išlaidas (Lietuvos Respublikos įstatymo „Dėl užsieniečių teisinės padėties“ (Žin., 2004, Nr.73-2539) 131 straipsnio 2 dalis)

PRIDEDAMA:

(Nurodyti pridedamus dokumentus, jų lapų skaičių)

Tvirtinu, kad pateikta informacija yra teisinga

(Pareigų pavadinimas)	(Parašas)	(Vardas ir pavardė)

-

(išdavus leidimą dirbti, užpildo Lietuvos darbo biržos darbuotojas)

________ išduotas leidimas dirbti Nr. ____. Leidžiama dirbti nuo _________ iki

(data)

_________________

Leidimo dirbti užsieniečiams Išdavimo sąlygų

ir tvarkos aprašo

2 priedas

(Prašymo išduoti leidimą dirbti Lietuvos Respublikoje atsiųstam laikinai dirbti užsieniečiui forma)

_

(LR įregistruotos įmonės, įstaigos, organizacijos, LR įregistruoto užsienio juridinio asmens

_

filialo ar atstovybės pavadinimas, kodas, buveinė, telefono Nr., fakso Nr., el. paštas)

____________________________darbo biržai

(teritorinės darbo biržos pavadinimas)

PRAŠYMAS

IŠDUOTI LEIDIMĄ DIRBTI LIETUVOS RESPUBLIKOJE

ATSIŲSTAM LAIKINAI DIRBTI UŽSIENIEČIUI

_____________ Nr. __________

(data)

Prašau išduoti leidimą (-us) dirbti iš

(valstybės pavadinimas)

_

(užsienio valstybės įmonės pavadinimas, kodas, buveinė, telefono Nr., fakso Nr., el. paštas)

atsiųstam (-iems) užsieniečiui (-iams)	,

(įrašyti skaičiais ir žodžiais)

turinčiam (-tiems) profesinę kvalifikaciją

Numatoma darbo vieta

(įmonės, įstaigos, organizacijos, jos filialo ar atstovybės, ,

_

struktūrinio padalinio pavadinimas, kodas, adresas, telefono Nr., fakso Nr., el. paštas)

Numatoma darbo funkcija

Prašomo leidimo dirbti galiojimo laikas ________ metai, nuo __________ iki

Žinau, kad prireikus turėsiu padengti užsieniečio grįžimo į valstybę, į kurią jis turi teisę vykti, išlaidas (Lietuvos Respublikos įstatymo „Dėl užsieniečių teisinės padėties“ (Žin., 2004, Nr.73-2539) 131 straipsnio 2 dalis)

PRIDEDAMA:

(Nurodyti pridedamus dokumentus, jų lapų skaičių)

Tvirtinu, kad pateikta informacija yra teisinga

(Pareigų pavadinimas)	(Parašas)	(Vardas ir pavardė)

-

(išdavus leidimą dirbti, užpildo Lietuvos darbo biržos darbuotojas)

_______ išduotas leidimas dirbti Nr. _____. Leidžiama dirbti nuo ________ iki

(data)

_________________

Leidimo dirbti užsieniečiams išdavimo sąlygų

ir tvarkos aprašo

3 priedas

(Prašymo išduoti leidimą dirbti Lietuvos Respublikoje užsieniečiui, kaip stažuotojui ar praktikantui, forma)

_

(darbdavio pavadinimas, kodas, adresas, telefono Nr., fakso Nr., el. paštas)

________________________________ darbo biržai

(teritorinės darbo biržos pavadinimas)

PRAŠYMAS

IŠDUOTI LEIDIMĄ DIRBTI LIETUVOS RESPUBLIKOJE

UŽSIENIEČIUI, KAIP STAŽUOTOJUI AR PRAKTIKANTUI

____________ Nr. __________

(data)

Prašau išduoti leidimą dirbti užsieniečiui, kaip stažuotojui ar praktikantui

Prašau išduoti leidimą dirbti užsieniečiui Vardas ir pavardė Buvęs vardas ir pavardė	Fotografija 3 x 4

Gimimo data ___________________ Pilietybė ____________________ Lytis

____________________________ Nr. _________________ galioja iki

(asmens dokumentas)

Profesinė kvalifikacija

Numatoma darbo vieta

(įmonės, įstaigos, organizacijos, jos filialo ar atstovybės, struktūrinio

_

padalinio pavadinimas, kodas, adresas, telefono Nr., fakso Nr., el. paštas)

Numatoma darbo funkcija

Numatomas darbo užmokesčio dydis (Lt) _______________

Prašomo leidimo dirbti galiojimo laikas ______ metai, nuo _______________ iki

Žinau, kad prireikus turėsiu padengti užsieniečio grįžimo į valstybę, į kurią jis turi teisę vykti, išlaidas (Lietuvos Respublikos įstatymo „Dėl užsieniečių teisinės padėties“ (Žin., 2004, Nr.73-2539) 131 straipsnio 2 dalis)

PRIDEDAMA:

(Nurodyti pridedamus dokumentus, jų lapų skaičių)

Tvirtinu, kad pateikta informacija yra teisinga

(Pareigų pavadinimas)	(Parašas)	(Vardas ir pavardė)

-

(išdavus leidimą dirbti, užpildo Lietuvos darbo biržos darbuotojas)

________ išduotas leidimas dirbti Nr. _____. Leidžiama dirbti nuo _______ iki

(data)

_________________

Leidimo dirbti užsieniečiams išdavimo sąlygų

ir tvarkos aprašo

4 priedas

(Leidimo dirbti Lietuvos Respublikoje forma)

(herbas)

LIETUVOS DARBO BIRŽA

PRIE SOCIALINĖS APSAUGOS IR DARBO MINISTERIJOS

LEIDIMAS DIRBTI LIETUVOS RESPUBLIKOJE

(data) Nr. ____

Vardas ir pavardė

Pilietybė

Gimimo data (metai, mėnuo, diena)

Profesinė kvalifikacija

Leidžiama dirbti	mėnesius (-ių), nuo (metai, mėnuo, diena) iki (metai, mėnuo, diena)

Darbo vieta	(darbdavio pavadinimas, kodas, struktūrinio padalinio pavadinimas, adresas, telefono Nr., fakso Nr., el. paštas)

Darbo funkcija	(profesijos, specialybės, pareigų pavadinimas)

(Pareigų pavadinimas)	(Parašas)	(Vardas ir pavardė)

(A. V.)

Leidimo dirbti galiojimo laikas pratęstas iki (metai, mėnuo, diena)

(Pareigų pavadinimas)	(Parašas)	(Vardas ir pavardė)

(A. V.)

_________________

Leidimo dirbti užsieniečiams išdavimo sąlygų

ir tvarkos aprašo

5 priedas

(Prašymo pratęsti leidimo dirbti Lietuvos Respublikoje galiojimo laiką forma)

_

(įmonės pavadinimas, kodas, buveinė, telefono Nr., fakso Nr., el. paštas)

____________________________darbo biržai

(teritorinės darbo biržos pavadinimas)

PRAŠYMAS

PRATĘSTI LEIDIMO DIRBTI LIETUVOS RESPUBLIKOJE GALIOJIMO LAIKĄ

____________ Nr. _______

(data)

Prašau užsieniečiui	,

(vardas ir pavardė)

turinčiam _____________________ pilietybę,	profesinę kvalifikaciją,

(valstybės pavadinimas)

pratęsti	išduoto leidimo dirbti Lietuvos Respublikoje Nr. _______

(data)

galiojimo laiką nuo ____________________ iki ____________________

Pratęsimo priežastis

Numatoma darbo vieta

(įmonės, įstaigos, organizacijos, jos filialo ar atstovybės,

_

struktūrinio padalinio pavadinimas, kodas, adresas, telefono Nr., fakso Nr., el. paštas)

Numatoma darbo funkcija

Numatomas darbo užmokesčio dydis (Lt) ______________

Žinau, kad prireikus turėsiu padengti užsieniečio grįžimo į valstybę, į kurią jis turi teisę vykti, išlaidas (Lietuvos Respublikos įstatymo „Dėl užsieniečių teisinės padėties“ (Žin., 2004, Nr.73-2539) 131 straipsnio 2 dalis)

PRIDEDAMA:

(Nurodyti pridedamus dokumentus, jų lapų skaičių)

Tvirtinu, kad pateikta informacija yra teisinga

(Pareigų pavadinimas)	(Parašas)	(Vardas ir pavardė)

-

(pratęsus leidimo dirbti galiojimo laiką, užpildo Lietuvos darbo biržos darbuotojas)

_______ leidimo dirbti Nr. ____ galiojimo laikas pratęstas nuo __________ iki

(data)

_________________